stanford-oval/wikipedia huggingface dataset:
קטאן: משמר הלילה
חוקי המשחק

השודד נקרא "תורמונד השודד" וקלף הפיתוח "אביר" מוחלף ב"סייר פטרול".
למשחק מתווספת חומה שמפרידה בין אי המתנה (הלוח הרגיל) לפראים. הפראים פולשים בהגדרה למתנה, בהתאם לתוצאת הטלת קוביית הפראים, ומטרת השחקנים היא למנוע את הפלישה. לשם כך הם נעזרים במשמר הלילה - השומרים. השחקנים רשאים לבנות שומרים על מנת להגן על המתנה מפני הפראים. עלות כל שומר היא עץ אחד, צמר אחד ולבנה אחת. המשחק יכול להסתיים בשלוש דרכים:
אם החומה נפרצה 3 פעמים, השחקן שלו יש את רוב השומרים על החומה מנצח.
אם מספר הפראים ב"מתנה" גדול מ-7, השחקן שלו יש את רוב השומרים על החומה מנצח.
אם שחקן הגיע ל-10 נקודות ניצחון בסוף התור שלו, הוא מנצח.
הפראים מתחילים את המשחק באזור הנקרא "ניבי הזעם".
החומה מורכבת מ-4 גזרות שלכל אחת מהן שטח כינוס אחד וחמש מחנות הבנויים על אותו שביל.
בתחילת כל תור, בנוסף לשתי הקוביות הרגילות מוטלת "קובית הפראים", קובייה בעלת 12 פאות. התוצאה של הקובייה תקבע את אופן תנועת הפראים. תוצאת הקובייה תקבע באיזה שביל (חיבור בין מחנה לשטח כינוס) יצעדו הפראים.
ישנם שלושה סוגי פראים. כשהפראים מגיעים לשטח כינוס, הם מבצעים פעולה בהתאם לסוג שלהם:
מטפס - מטפס מעל החומה וחוסם את חבל הארץ הדרומי ביותר בו אין פרא. חבל ארץ החסום על ידי מטפס לא מניב משאבים.
ענק - מסיר שומר אחד מ"עמדה 1" באותה הגזרה וחוזר ל"ניבי זעם". אם אין שומרים ב"עמדה 1", הוא יסיר שומר מ"עמדה 2", אם אין שם שומר אז מ"עמדה 3" וכך הלאה. אם אין אף שומרים בגזרה הענק יפרוץ את החומה.
פרא רגיל - אם מספר הפראים הרגילים בשטח הכינוס קטן או שווה למספר השומרים בגזרה, לא קורה כלום. אם מספר הפראים הרגילים גדול יותר אז הם פורצים את החומה.
כאשר החומה נפרצת, אם יש שומר ב"עמדה 1" בגזרה שדרכה נפרצה החומה השומר מוחזר לבעליו. כל שומר אחר בגזרה יזוז לעמדה נמוכה יותר באותה הגזרה. לאחר מכן, כל פרא חוסם את חבל הארץ הדרומי ביותר בו אין פרא. חבל ארץ החסום על ידי פרא לא מניב משאבים.
על מנת לעצור את הפראים, ניתן לבנות שומר (תמורת עץ, צמר ולבנה). את השומר שנקנה יש להניח באחת הגזירות (לבחירת השחקן), בעמדה הפנויה הנמוכה ביותר.
אם לשחקן 3 או 4 שומרים בחומה, הוא מקבל נקודת ניצחון.
אם לשחקן 5 שומרים ומעלה בחומה, הוא מקבל שתי נקודות ניצחון.
אם שחקן זכאי לנקודות ניצחון בשל מספר השומרים שלו בחומה, והמספר ירד מתחת למספר הדרוש השחקן מפסיד את נקודות ניצחון אלו.
חוקי המשחק > קלפי גיבורים

קלפי גיבורים הם חלק מהמשחק ומאפשרים לשחקן המשתמש בהם להנות מיתרון מסוים. לאחר השימוש בקלף גיבור יכול השחקן לבחור להשתמש בקלף שוב בתור העוקב, או לזרוק אותו ולהחליפו בקלף חדש. לא ניתן להשתמש בקלף גיבור בתור שבו מקבלים אותו (ומכאן שניתן להשתמש בקלף גיבור אחד בכל בתור). הגיבורים שבקלפי הגיבורים הם דמויות מסדרת הספרים "שיר של אש ושל קרח".
כל גיבור נותן יתרון אחר:
ג'אור מורמונט - מכריח שני שחקנים לתת לשחקן המשתמש בו משאב לבחירתו. בתמורה על השחקן לתת להם משאב אחר, לבחירתו.
בואן מארש - מאפשר סחר בקלפי משאבים עם הבנק ביחס של 1:1.
סאמוול טארלי - אם לא הוטל 7 והשחקן המשתמש בגיבור לא זכה במשאב אז הוא רשאי לקבל משאב לבחירתו מהבנק.
אות'ל ירוויק - הזזה של דרך שאין יישוב או דרך אחרת בקצה שלה.
סר אליסר ת'ורן - קנייה זולה יותר של שומר.
מליסנדרה - קנייה זולה יותר של קלף פיתוח.
מאנס ריידר - גניבה של משאב לבחירתך משחקן שיש לו יותר נקודות ניצחון.
בנז'ן סטארק - הסרה של פרא ממחנה או שטח כינוס והחזרתו לאזור "ניבי זעם".
ייגריט - הסרה של פרא ממחנה והחזרתו לאזור "ניבי זעם".
יורן - הפיכה של קלף פטרול לשומר.
קהורין החצי-יד - הזזה של השודד לאזור המיועד לו.
חוקי המשחק > תכולת המשחק

המשחק מכיל: 20 יישובים, 16 מצודות, 28 שומרים, 98 דרכים, 4 קלפי עלויות בנייה, 24 פראים רגילים, 8 פראים מטפסים, 8 פראים ענקים, 57 סמני פראים, 95 קלפי משאבים, 25 קלפי פיתוח, 11 קלפי גיבורים, 6 חלקי מסגרות, 21 חבלי ארץ, 22 עיגולי מספרים, 5 נתיבי מסחר, 2 קוביות רגילות, 4 מקטעי חומה גדולה מפלסטיק, 2 קופות קלפים, קובייה עם 12 פאות, חוברת הוראות ומילון מונחים.
ביקורת

המשחק זכה לביקורות טובות, בעיקר בשל קלפי הגיבורים ואיכות כלי המשחק. אחד הדברים שזכו לביקורת שלילית במשחק הוא החוסר בדמות גיבור של ג'ון שלג.
הערות שוליים

↑  GAME OF THRONES: CATAN REVIEW, GAMESREVIEWS
↑  A Game of Thrones: Catan Review - with Tom Vasel, יוטיוב
| קטאן (סדרת משחקים) |
| --- | --- | --- |
| משחק הבסיס | המתיישבים של קטאן |  |
| הרחבות המשחק | קטאן: ערים ואבירים • קטאן: סוחרים וברברים • קטאן: יורדי הים • קטאן: מגלי ארצות ופיראטים • (הרחבות קטאן נוספות) |  |
| גרסאות עצמאיות | קטאן: עליית שבט האינקה • קטאן ג'וניור • קטאן: גיבורי החלל • קטאן: משמר הלילה |  |
| יוצרים ומפתחים | קלאוס טויבר • בנג'מין טויבר |  |
רוברט האנגן

רוברט אמט האנגן (באנגלית: Robert Emmet Hannegan;‏ 30 ביוני 1903 - 6 באוקטובר 1949) היה פוליטיקאי אמריקאי מסנט לואיס, מיזורי, שכיהן כנציב שירות הכנסות הפנים מאוקטובר 1943 ועד ינואר 1944, כיושב ראש הוועדה הדמוקרטית הלאומית בשנים 1944–1947 וכמנהל הכללי של דואר ארצות הברית בשנים 1945–1947. לאחר שפרש מן החיים הפוליטיים, רכש האנגן בשותפות עם פרד סיי את קבוצת הבייסבול מה-MLB סנט לואיס קרדינלס. האנגן, שסבל ממחלת לב, מכר את חלקו בקבוצה לסיי חודשים ספורים לפני מותו.
ביוגרפיה

רוברט האנגן נולד בסנט לואיס, מיזורי לג'ון פ. האנגן ולאנה ט. (לבית הולדן) האנגן. ב-1925 הוא סיים את לימודי המשפטים באוניברסיטת סנט לואיס והחל לעסוק בעריכת דין בעירו. בשנות ה-30 הוא היה לחבר במפלגה הדמוקרטית במיזורי, היה פעיל בפוליטיקה המדינתית וסייע להארי טרומן להיבחר כסנאטור ב-1934.
כבעל השפעה חזקה במפלגה הדמוקרטית בסנט לואיס, שהיה בעל ברית של הסנאטור בנט קלארק, עזר ב-1940 האנגן להציל את הקריירה הפוליטית של טרומן בעקבות ההרשעה בהונאת מס של בעל בריתו של טרומן, ה"בוס" של קנזס סיטי טום פנדרגסט. האנגן תמך בטרומן בבחירתו מחדש לסנאט כאשר הוא התמודד בבחירות המקדימות של הדמוקרטים מול מושל מיזורי לויד סטארק ומוריס מיליגן, ששניהם שאפו לקבל את הקרדיט להפלתו של פנדרגסט. טרומן ניצח בבחירות עם תמיכה מוגברת בסנט לואיס, במיוחד בשכונות הקתוליות, שבהן הצליח האנגן לקבץ תמיכה משמעותית. בתקופת כהונתו השנייה בסנאט, הצליח טרומן להתבלט ברמה הארצית כאשר ישב בראש ועדת הסנאט שחקרה את ההוצאה הממשלתית על חוזים צבאיים. כאשר הציע הנשיא פרנקלין דלאנו רוזוולט לטרומן את תפקיד יושב ראש הוועדה הדמוקרטית הלאומית, הוא דחה את ההצעה, אך המליץ על האנגן.
מאוקטובר 1943 ועד ינואר 1944 שימש האנגן כנציב שירות הכנסות הפנים. קודם לכן הוא היה גובה המס של סנט לואיס. באותה עת מינה הנשיא רוזוולט את האנגן כיושב ראש הוועדה הדמוקרטית הלאומית, טרם המינוי בחן הנשיא את האנגן כאשר הזמינו אל הבית הלבן וביקש ממנו לסייע לו בהגשת החזר המס שלו. כיושב ראש הוועדה היה האנגן האחראי על העסקה שהובילה את טרומן להיות שותפו למרוץ בבחירות שנערכו באותה שנה. זמן קצר לפני הוועידה הארצית של המפלגה, שלח טרומן להאנגן את המכתב המפורסם בו הוא ציין שהוא "ישמח להתמודד עם" טרומן או עם שופט בית המשפט העליון ויליאם אורוויל דאגלס. סגן הנשיא הנרי וולאס כמעט וזכה במועמדות לתפקיד, אך האנגן פעל בקדחתנות כדי להבטיח את מועמדותו של טרומן. מאוחר יותר התבדח האנגן שהוא מעוניין שעל קברו יחרתו המילים "כאן טמון האיש שמנע מהנרי וולאס מלהיות הנשיא של ארצות הברית".
אף על פי שמצב בריאותו היה בשפל במשך רוב תקופת כהונתו כיושב ראש המפלגה, עלה בידו של האנגן לרכז את המאמצים לבחירתו של רוזוולט לתקופת נשיאות שלישית בבחירות אלו ומנע מהפך מצדו של מועמד הדמוקרטים תומאס דיואי, שבאופן מפתיע גרף 46% מכלל קולות המצביעים. הוא קידם את סדר היום הליברלי של המפלגה ברמה הארצית והיה תומך נלהב של איגודי העובדים. לאחר הפסדים רבים של הדמוקרטים בבחירות אמצע הכהונה של 1946, פרש האנגן מתפקידו כיושב ראש המפלגה, אך מקומו במוקד הנהגת המפלגה תרם לניצחונו של טרומן בבחירות של 1948 והשפיע על "העסקה ההוגנת" (Fair Deal) של טרומן עם הקונגרס ב-1949.
רוברט האנגן נפטר בסנט לואיס ב-6 באוקטובר 1949. הוא נטמן בבית הקברות קאוולרי שבעיר.
בתרבות הפופולרית

האנגן הוזכר בסרט נס ברחוב 34 משנת 1947, בתפקידו כמנהל הכללי של הדואר. בסרט השתמע שהוא היה האחראי לאישור העובדה שהדמות המרכזית בעלילה, כריס קרינגל, הוא סנטה קלאוס האמיתי.
בסרט "טרומן" (Truman) משנת 1995 מגולמת דמותו של האנגן על ידי השחקן ג'ון פין (אנ').
הערות שוליים

↑  Gunther, John (1950). Roosevelt in Retrospect. Harper & Brothers. pp. 116.
↑  Henry Agard Wallace, 33rd Vice President (1941-1945) - United States Senate
| --- | --- |
בקרת זהויות :  GND: 120064056X  ISNI: 0000 0000 4248 864X  LCCN: n94068564  NARA: 10573202  SNAC: w6ff5560  VIAF: 4164300   WorldCat (עם VIAF): 4164300 
רוברט האנגן (משמאל) עם הנשיא טרומן (במרכז), 1946
ריו נגרו (נהר בארגנטינה)

| --- | --- |
גשר מעל הנהר בחנרל רוקה
גשר מעל הנהר בחנרל רוקה
 מידע כללי
 אורך:  635 ק"מ
 ספיקה ממוצעת:  1,014 מ"ק לשנייה
 אגן ניקוז:  132,275 קמ"ר
 מוצא:  נהרות לימאי ונאוקן
 גובה מוצא הנהר:  260 מטרים
 יובלים:  לימאי, Neuquén River, Gutiérrez River 
 שפך:  האוקיינוס האטלנטי
 מדינות באגן הניקוז:  ארגנטינה
 
 
ריו נגרו (בספרדית: Río Negro; מילולית: "הנהר השחור") הוא אחד הנהרות החשובים בפטגוניה הארגנטינאית. מקור שמו בשפתם של בני המפוצ'ה, בה הוא נקרא קורו לאובו (Curu Leuvu), ובעבר נקרא גם ריו דה לוס סאוסס (Río de los Sauces; מילולית: "נהר הערבות"), בשל הערבות הרבות שגדלות לאורכו.
מוצאו של הנהר במפגש הנהרות נאוקן ולימאי, בסמוך לעיר נאוקן. הוא זורם לכיוון דרום-מערב, ונשפך לאוקיינוס האטלנטי כעבור 635 ק"מ. הנהר זורם כולו בפרובינציית ריו נגרו, לה הוא נותן את שמו. הקטע האחרון שלו מהווה גבול בין פרובינציה זו לבין פרובינציית בואנוס איירס.
האזור שסביב הנהר פורה, והחקלאות בו כוללת, בין היתר, גידולי תפוחים, אגסים, אפרסקים ועגבניות. אזור זה הוא גם המאוכלס ביותר בפטגוניה, ועם הערים שלאורכו נמנות נאוקן, צ'יפולטי, חנרל רוקה, קרמן דה פטגונס ובירת פרובינציית ריו נגרו, ויידמה.
רוברט האבק

רוברט האבק (בגרמנית: Robert Habeck; נולד ב-2 בספטמבר 1969) הוא סופר ופוליטיקאי גרמני, המכהן כסגן קנצלר גרמניה וכשר הכלכלה והאנרגיה, וכן מכהן כיו"ר מפלגת הירוקים הגרמנית מאז 2018 לצד אנאלנה ברבוק.
ביוגרפיה

האבק נולד בליבק שבשלזוויג-הולשטיין והחל ללמוד לתואר שני ב-1992 כאשר למד בלימודים משולבים פילוסופיה, גרמנית ופילולוגיה באוניברסיטת פרייבורג. ב-1991 האבק קיבל תואר שני מאוניברסיטת המבורג. בשנים 1996–1998 השלים האבק דוקטורט באוניברסיטת המבורג וקיבל דוקטורט בפילוסופיה בשנת 2000. לאחר מכן, החל לעבוד כסופר עצמאי. האבק תרגם לאורך השנים שירה אנגלית ופרסם שישה רומנים.
ביוגרפיה > קריירה פוליטית

פרק זה לוקה בחסר. אנא תרמו לוויקיפדיה ו.
ב-2009 נבחר האבק ללנדטאג של שלזוויג-הולשטיין מטעם מפלגת הירוקים. ב-2012 עד 2018 שימש שר האנרגיה והסביבה של שלזוויג-הולשטיין.
האבק התמודד בפריימריז המפלגתיים על תפקיד מועמד המפלגה לתפקיד הקנצלר לקראת הבחירות הכלליות שנערכו ב-2017 אך הפסיד לג'ם אזדמיר.
בינואר 2018, התמודד בשנית לתפקיד מועמד המפלגה בבחירות ונבחר לתפקיד כאחד מ-2 המועמדים של המפלגה לבחירות הכלליות שנערכו בספטמבר 2021 וזאת לצידה של אנאלנה ברבוק.
ב-2022 על רקע הפלישה הרוסית לאוקראינה הוטלו על רוסיה סנקציות מצד האיחוד האירופי וגרמניה, שגרמו לשיבושים באספקת הגז הרוסית, כאשר ב-2021 רוסיה סיפקה 55% מהגז הגרמני וברבעון הראשון של 2022 היא סיפקה רק 40%. בעקבות זאת הפעיל האבק שורת צעדים, בהם הכרזה על גז כמשאב במחסור, אישור לחברות האנרגיה להעלאות מחירים. ודן עם אמיר קטאר תמים בן חמד אאל ת'אני על אספקת גז נוזלי.
ביוני 2022 ביקר בירושלים ונפגש עם ראש הממשלה נפתלי בנט ושר החוץ יאיר לפיד.
הערות שוליים

↑  רויטרס‏, המלחמה על הגז הרוסי: גרמניה חוששת משיבושים באספקה, באתר וואלה, 30 במרץ 2022
↑  אסף אוני, ‏מצב חירום אנרגטי בגרמניה: "מהיום הגז הוא משאב במחסור", באתר גלובס, 23 ביוני 2022
↑  Nikolaus J. Kurmayer, Germany goes on a mission to secure supplies of Qatari gas, www.euractiv.com, ‏2022-03-21 (באנגלית בריטית)
↑  אסף אוני, ‏עסקה מתרקמת לרכש גז טבעי ישראלי: נשיאת הנציבות האירופית מבקרת בארץ, באתר גלובס, 13 ביוני 2022
↑  פגישת שר החוץ לפיד עם סגן הקנצלר של גרמניה, רוברט האבק, באתר GOV.IL
| --- | --- |
בקרת זהויות :  PLWABN: 9810686143505606  BIBSYS: 9044494  BnF: cb14530273z (data)  GND: 123141354  ISNI: 0000 0001 0912 8244  LCCN: n98001276  NTA: 227323106  RERO: 02-A003337674  SUDOC: 069417369  VIAF: 69165972   WorldCat (עם VIAF): 69165972 
ערך זה הוא קצרמרבנושא גרמנים. אתם מוזמנים לתרום לוויקיפדיה ו.
רוטקי קוסאקי

| --- | --- |

 מדינה:  פולין פולין
 פרובינציה:  פודלסיה פודלסיה
 מחוז:  זמברוב
 גובה:  50 מטרים
 אוכלוסייה:  ‏
  ‑ בכפר:  1,210 (31 במרץ 2021)
 קואורדינטות:  53°05′00″N 22°26′00″E﻿ / ﻿53.08333333°N 22.43333333°E﻿ / 53.08333333; 22.43333333 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטירוטקי קוסאקי(למפת פולין רגילה) ורשה לודז' ורוצלב גדנסק קרקוב פוזנן שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטירוטקי קוסאקי(למפת פרובינציית פודלסיה רגילה) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לו. ורמיה-מזוריה בלארוס ליטא מזוביהרוטקי קוסאקי(למפת פרובינציית פודלסיה מוגדלת) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לובלין ורמיה-מזוריה בלארוס ליטא מזוביהרוטקי קוסאקי  he tabBackground:;tabBorder:#aaa;defaultTab:0;
רוטקי קוסאקי (בפולנית: Rutki-Kossaki; ביידיש: רוטקע) הוא כפר במחוז זמברוב שבפרובינציית פודלסיה בפולין, כ-17 ק"מ צפונית מזרחית לזמברוב, בו התקיימה עד השואה קהילה יהודית גדולה.
תולדות היישוב

היישוב נזכר לראשונה בתחילת המאה ה-15, ובשנת 1760 הוענקו לו זכויות עיר. מעמדו העירוני של היישוב ניטל ממנו במהלך המאה ה-19, תחת שלטון פולין הקונגרסאית.
יהודי רוטקי קוסאקי

קהילה יהודית התקיימה ביישוב מהמאה ה-19, ובשנת 1921 נמנו בכפר 713 יהודים, רוב תושביו. בין מלחמות העולם התקיימה בכפר פעילות ציונית. ב-27 ביוני 1937 אירעו מהומות אנטישמיות בכפר, בהן נפצעו 16 יהודים.
עם פרוץ מלחמת העולם השנייה הגיעו ליישוב פליטים יהודים רבים מאזור לומז'ה. עם כניסת הגרמנים לכפר בספטמבר 1939, גירשו אלו את כל הגברים היהודים בו למחנה צבאי, אך לאחר זמן מה נסוגו מהיישוב, בהתאם להסכם ריבנטרופ מולטוב, והמגורשים שבו לבתיהם.
ביוני 1941, תחילת מבצע ברברוסה, נכבש היישוב בשנית בידי הגרמנים, ואלו רצחו תוך זמן קצר את יהודיו ליד תחנת הרכבת המקומית.
ריו נגרו

ערך זה עוסק בנהר ריו נגרו, מיובליו העיקריים של נהר האמזונס. אם התכוונתם למשמעות אחרת, ראו .
| --- | --- |
נהר ריו נגרו
נהר ריו נגרו
 מידע כללי
 אורך:  2,225 ק"מ
 ספיקה ממוצעת:  26,700 מ"ק לשנייה
 אגן ניקוז:  720,114 קמ"ר
 מוצא:  האמזוניה הקלומביאנית
 יובלים:  ריו ברנקו, Araçá River, Jaú River, Unini River, Puduari River, Jauaperi River, Içana River, Bream, Casiquiare canal, Aquio River, Vaupés River 
 שפך:  נהר האמזונאס
 מדינות באגן הניקוז:  קולומביה, ונצואלה, ברזיל
 אגן הניקוז של נהר הריו נגרו, במערכת הניקוז הכללית של האמזונאס
 
ריו נגרו (בפורטוגזית: Rio Negro – "הנהר השחור") הוא אחד הנהרות הגדולים בעולם. אורכו 2,255 ק"מ, שטח אגן הניקוז שלו 720,114 קמ"ר וספיקתו 26,700 מ"ק לשנייה. רק ארבעה נהרות בעולם, אמזונאס, קונגו, אורינוקו ויאנגצה עולים עליו בשפעת מימיהם.
גאוגרפיה

ראשיתו של הנהר באמזוניה הקולומביאנית, סמוך למקורות האורינוקו (קיים חיבור של נהר ביניים בין מקורות האמזונאס למקורות האורינוקו באזור זה). הנהר מהווה קטע גבול ארוך בין ונצואלה לקולומביה עד הגיעו לברזיל, שם מתחברים אליו נהרות גדולים כמו הריו ברנקו. אחר ממשיך הנהר בזרימתו עד הישפכו לאמזונאס. רוחבו במקום השפך כ-32 ק"מ. צבע מי הנהר שחור כמשקה קולה בשל המינרלים שהוא סוחף עמו, אולם המים צלולים כמי ברז. המפגש בין שני הנהרות האדירים הוא אחד המקומות הבודדים בעולם שבו אפשר לחזות בעוצמתו של הטבע – במשך קילומטרים רבים זורמים שני הנהרות זה לצד זה מבלי שיתערבבו מימיהם, לכאורה גוף מים אחד שחציו חום-צהוב וחציו שחור. בסופו של דבר נמהלים מי הריו נגרו במי האמזונאס והופכים יחדיו לנהר הגדול בעולם. העיר החשובה ביותר שהוקמה על גדות הריו נגרו היא מנאוס, בירת מדינת אמזונאס והעיר השנייה בגודלה באמזוניה בכלל. ממנאוס אפשר להפליג בספינת נהר במעלה הריו נגרו ולחזות במאות איים הסמוכים זה לזה. המראה של אי שחופיו לבנים, בלב נהר שחור עם צמחייה טרופית, שלל פרחים וציפורים ופרפרים מכל הגוונים, הוא מרשים ביותר.
רוברט האוסטון

רוברט גריפית' האוסטון (באנגלית: Robert Griffith Houston‏; 13 באוקטובר 1867 - 29 בינואר 1946) היה עורך דין, מו"ל ופוליטיקאי אמריקאי מג'ורג'טאון, דלאוור. הוא היה חבר במפלגה הרפובליקנית, וכיהן ארבע קדנציות כחבר בית הנבחרים של ארצות הברית מדלאוור. שם משפחתו נהגה "האוס-טון", בניגוד לעיר בטקסס ששמה נכתב באותה צורה.
ביוגרפיה > ראשית חייו ומשפחתו

האוסטון נולד ב-13 באוקטובר 1867 במילטון, דלאוור. הוא למד בבתי ספר ציבוריים בלואיס, והיה אחיינו של ג'ון וו. האוסטון, ששימש כחבר בית הנבחרים מדלאוור בין 1845 ל-1851. הוא התחתן עם מרגרט וייט ב-1888, סופרג'יסטית פעילה ותומכת בחוק היובש.
ביוגרפיה > קריירה מקצועית

באותה שנה, 1888, האוסטון התקבל ללשכת עורכי הדין בדלאוור והחל לעסוק בעריכת דין בג'ורג'טאון. הוא שירת במשמר הלאומי של דלאוור בין השנים 1890 ל-1895, וב-1893 הקים את The Sussex Republican כעיתון של מחוז סאסקס. הוא היה הבעלים והמוציא לאור עד 1934. העיתון המשיך תחת השם The Sussex Countian עד 1946. האוסטון שימש גם כנשיא הבנק הלאומי הראשון של ג'ורג'טאון בין השנים 1901 ל-1903.
ביוגרפיה > קריירה פוליטית

בשנת 1900, הנשיא ויליאם מקינלי מינה את האוסטון לגבאי המכס עבור מחוז דלאוור, תפקיד שמילא עד 1904. הוא שימש גם כעוזר התובע הכללי של דלאוור מ-1920 עד 1924.
בשנת 1924, הנשיא הרפובליקני הפופולרי קלווין קולידג' נבחר מחדש והוביל את מפלגתו להישג של 24 מושבים בבית הנבחרים. האוסטון נבחר לבית הנבחרים של ארצות הברית בשנת 1924, תוך שניצח את חבר בית הנבחרים הדמוקרטי המכהן ויליאם ה. בויס. הוא ניצח בבחירות ארבע פעמים בסך הכל, וניצח את הדמוקרטים מריל ה. טילגמן ב-1926, ג'ון מ. ריצ'רדסון ב-1928, וג'ון פ. לפבר ב-1930.
במהלך ארבע הקדנציות הללו הוא כיהן ברוב הרפובליקני בקונגרסים ה-69, ה-70 וה-71, אך היה במיעוט בקונגרס ה-72. הוא לא ביקש להיבחר מחדש ב-1932, בשיא השפל הגדול. בסך הכל, האוסטון כיהן מ-4 במרץ 1925 עד 3 במרץ 1933, בתקופת הממשל של נשיאי ארצות הברית קלווין קולידג' והרברט הובר.
לאחר שעזב את בית הנבחרים, האוסטון שימש שוב כעוזר התובע הכללי של דלאוור מ-1933 עד 1935. ב-1936 התמודד האוסטון לסנאט האמריקני כרפובליקני עצמאי. הוא סיים במקום השלישי אחרי הרפובליקני המכהן דניאל או. הייסטינגס, והמועמד המצליח, הדמוקרטי ג'יימס ה. יוז. בעקבות כך פרש מהפוליטיקה וחידש את הקריירה שלו כמו"ל.
ביוגרפיה > מותו ומורשתו

האוסטון מת ב-29 בינואר 1946 בלואיס, דלאוור, ונקבר שם בבית הקברות הפרסביטריאני של לואיס, יחד עם דודו, חבר בית הנבחרים לשעבר ג'ון וו. האוסטון.
ריצ'מונד שעל התמזה

רובע רִיצְ'מוֹנְד שעל התמזה של העיר לונדון (באנגלית: London Borough of Richmond upon Thames, ‏האזנהקובץ:En-uk-LBRichmond.ogg‏Ⓘ‏) הוא אחד מרובעי העיר לונדון. הרובע נמצא בדרום מערב העיר, ומהווה חלק מלונדון החיצונית.
היסטוריה

הרובע הנוכחי הוקם בשנת 1965 מכוח חוק השלטון בלונדון 1963 מאיחודם של הרובע העירוני של טוויקהם שהיה במחוז מידלסקס עם הרובע העירוני של ריצ'מונד והרובע  העירוני של בארנז שהיה חלק ממחוז סארי.
גאוגרפיה

מרבית שטחי הרובע הם שטחים פתוחים. השטחים הבנויים של הרובע נמצאים בעיקר באזור האמפטון וטדינגטון שבדרום הרובע, טוויקנהאם, סנט מארגרטס וויטון שבמרכז הרובע, מערבית לנהר התמזה, ואזור ריצ'מונד, קיו, מואטלייק ובארנז שבצפון הרובע, על גדת התמזה.
גאוגרפיה > שכונות

איסט שין (East Sheen)
בארנז (Barnes)
האם (Ham)
המפטון (Hampton)
המפטון היל (Hampton Hill)
המפטון ויק (Hampton Wick)
ויטון (Whitton)
טדינגטון (Teddington)
טוויקנהאם (Twickenham)
מורטלייק (Mortlake)
נורת' שין (North Sheen)
סטרוברי היל (Strawberry Hill)
סנט מרגרטס (St Margarets)
פולוול (Fulwell)
פטרשהאם (Petersham)
קיו (Kew)
ריצ'מונד (Richmond)
אוכלוסין

סקר שנערך בשנת 2006 גילה כי תושבי הרובע היום במקום השני מבין מחוזות בריטניה בפעילותם הספורטיבית - 29.8% מתושבי הרובע הצהירו על כך שהם משתתפים לפחות 3 פעמים בשבוע בפעילות ספורטיבית הנמשכת כ-30 דקות או יותר.
תחבורה

דרך הרובע עוברת מסילת הברזל של חברת הרכבות סאות' וסט. כמו כן עובר ברובע קו דיסטריקט של הרכבת התחתית של לונדון העוצר בתחנות ריצ'מונד וגני קיו. כמו כן עוברות ברובע רכבות של הרכבת העילית של לונדון בקו צפון לונדון.
השכלה

ברובע 52 בתי ספר המנוהלים על ידי מועצת הרוב. כמו כן ברובע פועלת המכללה האוניברסיטאית סנט מרי, והאוניברסיטה הבינלאומית האמריקאית שבלונדון.
אתרים בעלי חשיבות

מרבית שטחי הרובע הם שטחי פארקים ירוקים. ברובע נמצאים 100 פארקים וגינות ציבוריות ובהם: פארק ריצ'מונד, פארק בושי, גני קיו, ופארק המפטון קורט. שטחי הרובע הירוקים גדולים פי חמישה מכל רובע אחר מרובעי לונדון.
ברובע ממוקמת המעבדה הלאומית לפיזיקה.
ברובע מצויים אתרי תיירות ופנאי רבים ובהם: ארמון המפטון קורט, אצטדיון טוויקנהאם, ומרכז הביצות של לונדון.
ערים תאומות

לרובע ריצ'מונד שעל התמזה שלוש ערים תאומות:
ארצות הברית ריצ'מונד, וירג'יניה, ארצות הברית
צרפת פונטנבלו, צרפת
גרמניה קונסטנץ, גרמניה
הערות שוליים

↑  תוצאות הסקר של אתר ספורט אינגלד
↑  ערים תאומות באירופה
| לונדון רבתי • לונדון • הסיטי של לונדון |
| --- | --- | --- |
| רובעי לונדון | איזלינגטון • אילינג • אנפילד • בארנט • בארקינג ודאגנהאם • בקסלי • ברומלי • ברנט • גריניץ' • האונסלו • האמרסמית' ופולהאם • האקני • הארו • הארינגיי • הברינג • הילינגדון • וולת'אם פורסט • וונדסוורת' • וסטמינסטר • טאוור האמלטס • לואישהאם • למבת' • מרטון • ניוהאם • סאטון • סאת'ק • קינגסטון שעל התמזה • קמדן • קנזינגטון וצ'לסי • קרוידון • רדברידג' • ריצ'מונד שעל התמזה |  |
| שטח בעל מעמד נפרד | הסיטי של לונדון |  |
| שטחים מסוגרים | אינר טמפל • מידל טמפל |  |
| ראו גם | רשות לונדון רבתי • אספת לונדון • מועצת לונדון רבתי • ראש עיריית לונדון • הלורד ראש העיר של לונדון • האיגוד של לונדון |  |
| --- | --- |
בקרת זהויות :  GND: 4385924-0  ISNI: 0000 0004 0515 202X  MusicBrainz: be0308c4-9c83-4e19-8cb7-33d3fb54d32f 
ארמון המפטון קורט
מבט מגבעת ריצ'מונד
רודולף דסלר

| --- | --- |
אין תמונה חופשית
 לידה:  26 במרץ 1898 הרצוגנאורך, האימפריה הגרמנית 
 פטירה:  27 באוקטובר 1974 (בגיל 76) הרצוגנאורך, גרמניה המערבית 
 מדינה:  גרמניה 
 מעסיק:  פומה 
 מפלגה:  המפלגה הנאצית 
 פרסים והוקרה:  מסדר ההצטיינות הבווארי  צלב המפקד במסדר ההצטיינות של הרפובליקה הפדרלית של גרמניה 
 
רודולף "רודי" דסלר (26 במרץ 1898 - 27 באוקטובר 1974) היה מייסד חברת הביגוד פומה ואחיו הבוגר של אדולף "אדי" דסלר. בעקבות עליית הנאצים לשלטון הצטרפו שני האחים למפלגה.
האחים דסלר היו שותפים בחברת נעליים שהקים אדולף "חברת האחים דסלר". עם זאת, לאחר שהתפתח ביניהם סכסוך בעקבות מלחמת העולם השנייה, האחים פנו לדרכים נפרדות והקימו את החברות הנפרדות שלהם ב-1948.
ביוגרפיה

נולד בעיר הפרנקונית הרצוגנאורך לכריסטוף, פועל במפעל נעליים ופאולין, מנהלת מכבסה. לאחר מלחמת העולם הראשונה החל רודולף לייצר סוליות לנעליים. במקביל אליו, החל אחיו הצעיר של רודולף, אדולף, לייצר נעלי ספורט במטבח של אמם של השניים ובהמשך הקים עסק בשם "מפעל הנעליים של האחים דסלר" (בגרמנית: Gebrüder Dassler Schuhfabrik), אליו הצטרף רודולף ב-1924. ספורטאים רבים נעלו את נעלי החברה במהלך אולימפיאדת אמסטרדם, דבר שפרסם את החברה. הספורטאי ג'סי אוונס נעל את נעלי החברה במהלך ריצה באולימפיאדת ברלין, אולימפיאדה שבה זכה בארבע מדליות זהב, למגינת לבו של היטלר.
עם עלייתו לשלטון של אדולף היטלר בשנות ה-30, שני האחים דסלר הצטרפו למפלגה הנאצית, כאשר רודולף היה נחשב לתומך נלהב יותר בעקרונות המפלגה.
במהלך מלחמת העולם השנייה נוצר קרע בין האחים: ב-1943 נכנסו אדולף ואשתו למקלט במהלך הפצצה של בעלות הברית, מקלט שאליו נכנסו, קודם לכן, רודולף ומשפחתו. אדולף אמר "הממזרים המטונפים חזרו", בהתייחסו, ככל הנראה, למטוסיהן של בעלות הברית, אלא שרודולף היה משוכנע כי אדולף מתייחס אליו ואל משפחתו. לאחר שרודולף נפל בשבי הצבא האמריקני, ונחשד כאיש אס אס, החריפה היריבות בין שני האחים, משום שרודולף סבר כי החשד בו נבע ממידע שהדליף אחיו. בתקופת שביו של רודולף, אדולף המשיך בפיתוח החברה, וקידם מכירת מגפיים לוורמאכט. בשנת 1948 הריב בין השניים הגיע לנתק מוחלט. רודולף ניתק את השותפות והקים את חברת פומה, ואדי שינה את שמה של חברת הנעליים ל-"אדידס" על שם עצמו (Adi Dassler).
רודולף דסלר נפטר ב-27 באוקטובר 1974 מסרטן ריאות בגיל 76.
תחת הנהלתו, פומה נשארה חברה מקומית וקטנה. רק בהנהלת בנו, ארמין דסלר (אנ'), היא הפכה לחברה המוכרת שהיא כיום .
הערות שוליים

↑  Carbone, Nick (2011-08-23). "Adidas vs. Puma – Top 10 Family Feuds – TIME". Content.time.com. נבדק ב-2014-05-28.
↑  Kirschbaum, Erik (2005-11-08). "How Adidas and Puma were born". The Journal. נבדק ב-2008-07-14.
↑  Fortune, The hatred and bitterness behind two of the world’s most popular brands,
Omar Akhtar, March 22, 2013
↑  DW, Business, FOCUS ON BUSINESS, The Town that Sibling Rivalry Built, and Divided, Kyle James, July 3, 2006
↑  Adidas,
↑    Allan Hall, ‏Adidas and Puma bury the hatchet after 60 years of brothers' feud, The Telegraph, 21 September 2009
↑  Tagliabue, John (1984-09-03). "ADIDAS, THE SPORT SHOE GIANT, IS ADAPTING TO NEW DEMANDS". The New York Times. נבדק ב-2014-05-26.
↑  Tagliabue, John (1981-02-15). "ADIDAS, PUMA: THE BAVARIAN SHOEMAKERS; HERZOGENAURACH, West Germany". The New York Times. נבדק ב-2014-05-26.
| --- | --- |
בקרת זהויות :  NLI: 987007383948905171  PLWABN: 9812668046505606  GND: 133407179  ISNI: 0000 0000 3942 0652  LCCN: nb2007019314  NKC: vse2016910683  NTA: 294574751  VIAF: 72581195   WorldCat (עם VIAF): 72581195